สุดปลายทางรัก (ภาพยนตร์)

สุดปลายทางรัก () เป็นภาพยนตร์แนวโรแมนติกดราม่าจากสหราชอาณาจักรในปี ค.ศ. 2015 กำกับโดย โทมัส วินเทอร์แบร์ก ดัดแปลงจากนวนิยายในชื่อเดียวกันของโทมัส ฮาร์ดีในปี ค.ศ. 1874 ซึ่งนับว่าเป็นครั้งที่สี่ของนวนิยายเรื่องนี้ที่ได้รับการดัดแปลงเป็นภาพยนตร์และละครโทรทัศน์ นำแสดงโดย แครี มัลลิแกน, มัทธีอัส โชนาร์ท, ไมเคิล ชีน, ทอม สเตอร์ริดจ์ และจูโน เทมเพิล ภาพยนตร์เป็นเรื่องราวในยุควิกตอเรียโดยมีเรื่องราวเกี่ยวกับแบทชีบา เอเวอร์ดีน สาวสวยฐานะดีผู้ที่ต้องเลือกหนุ่มสามคนที่นิสัยแตกต่างกัน

สุดปลายทางรัก ออกฉายรอบปฐมทัศน์ที่เทศกาลภาพยนตร์อิสตันบูลและเข้าฉายครั้งแรกในสหราชอาณาจักรและสหรัฐอเมริกาเมื่อวันที่ 1 พฤษภาคม ค.ศ. 2015 ภาพยนตร์ทำรายได้ 12.2 ล้านดอลลาร์สหรัฐในอเมริกาเหนือ และ 17.9 ล้านดอลลาร์สหรัฐในต่างประเทศ รวมยอดทั่วโลกที่ 30.2 ล้านดอลลาร์สหรัฐ และได้รับเสียงวิจารณ์ใที่ดี ภาพยนตร์เรื่องนี้ได้รับคะแนนความนิยมจากเว็บไซต์รอตเทนโทเมโทส์คิดเป็นร้อยละ 86 ซึ่งจัดอยู่ในระดับ "เฟรช" ส่วนเว็บไซต์เมทาคริติกได้ให้คะแนนภาพยนตร์เรื่องนี้ 71 จาก 100 คะแนน และได้รับคะแนนความนิยมเชิงบวกจากบทวิจารณ์ 40 เรื่องของนักวิจารณ์ภาพยนตร์ การแสดงของแครี มัลลิแกน ในบทบาทแบทชีบา เอเวอร์ดีน ได้รับการยกย่องจากนักวิจารณ์ และนักวิจารณ์บางคนได้แสดงความคิดเห็นว่า การแสดงของเธอทำได้ดีกว่าภาพยนตร์เวอร์ชันก่อนในปี ค.ศ. 1967 ที่นำแสดงโดยจูลี คริสตี

อ้างอิง

แหล่งข้อมูลอื่น 
 
 

ภาพยนตร์ที่ออกฉายในปี พ.ศ. 2558
ภาพยนตร์อังกฤษ
ภาพยนตร์ภาษาอังกฤษ
ภาพยนตร์ที่มีฉากในประเทศอังกฤษ
ภาพยนตร์ที่ถ่ายทำในลอนดอน